
                 DÁM Önkormányzati Társulás

A 2026. október 27-ei Társulási Tanácsi ülés 2. napirendi pontja: A DÁM Önkormányzati Társulás és a Tamási és Környéke Szociális Központ 2026. évi költségvetésének módosítása
Előadó: Porga Ferenc, elnök

Tisztelt Polgármester Asszony/Úr!

A DÁM Önkormányzati Társulás költségvetési előirányzatának módosítása az alábbiak miatt vált szükségessé:
A Társulási Tanács az előző napirendi pont keretében döntött a közbeszerzési eljárás kiírásáról, valamint az eljárás lefolytatásához szükséges közbeszerzési szakértő igénybevételéről, melynek költsége bruttó 1.955.800.- Ft. Ennek bevételi részét az eljárásban részt vevő önkormányzatok által fizetett önkormányzati hozzájárulás képezi, mely bevételi oldalon az Egyéb működési bevételek államháztartáson belülről; kiadási oldalon az Egyéb szakmai tevékenységet segítő szolgáltatás (1.540.000.- Ft), valamint a Működési célú előzetesen felszámított ÁFA (415.800.- Ft) során jelentkezik.

A DÁM Önkormányzati Társulás és a Tamási és Környéke Szociális Központ költségvetési előirányzatának együttes módosítása indokolttá vált, mivel az Otthontámogatásról szóló 361/2025. (XI.25.) Korm. rendelet alapján a 2026. január 1-je után beadott munkavállalói igénybejelentések alapján a támogatást a fenntartónak havonta szükséges megigényelni.

Az Otthontámogatás fedezetének biztosításhoz szükséges támogatás folyósítsa a Társulásnál bevételi oldalon az Egyéb működési bevételek államháztartáson belülről rovaton, kiadási oldalon a Központi, irányítószervi támogatás folyósítása rovaton jelenik meg (634.997.- Ft). Az intézménynél az otthontámogatás összegének bevétele a Központi, irányítószervi támogatás rovaton (634.997.- Ft), míg kiadása a Béren kívüli juttatás (499.998.- Ft) és Szociális hozzájárulási adó rovatokon (134.999.- Ft) együttesen jelenik meg.
A DÁM Önkormányzati Társulás költségvetési főösszege összesen 2.595.797.- Ft-tal, a Tamási és Környéke Szociális Központ költségvetési főösszege 634.997.- Ft-tal nő.

Fentiekre tekintettel kérem a határozati javaslat elfogadását.

A Társulás módosított előirányzatát az előterjesztés 1. sz. melléklete, az Intézmény módosított előirányzatát a 2. sz. melléklete tartalmazza.

Határozati javaslat

A DÁM Önkormányzati Társulás Társulási Tanácsa megtárgyalta a Társulás és Intézménye 2026. évi költségvetésének módosítását. A Társulás módosított költségvetését 883.108.024.- Ft bevételi és 883.108.024.- Ft kiadási főösszeggel, az Intézmény módosított költségvetését 948.060.763.- bevételi és 948.060.763.- kiadási főösszeggel a mellékletek szerint jóváhagyja.
Határidő: azonnal

Felelős: a Társulási Tanács elnöke
Tamási, 2026. október 22.







Porga Ferenc

